Document ID: 31999D0070

NEUVOSTON PÄÄTÖS,
tehty 25 päivänä tammikuuta 1999,
Euroopan keskuspankkien ulkopuolisten tilintarkastajien hyväksymisestä (1999/70/EY)
EUROOPAN UNIONIN NEUVOSTO, joka
ottaa huomioon pöytäkirjan Euroopan keskuspankkijärjestelmän ja Euroopan keskuspankin perussäännöstä ja erityisesti sen 27 artiklan 1 kohdan,
ottaa huomioon Euroopan keskuspankin (jäljempänä "EKP") 12 päivänä marraskuuta 1998 antaman suosituksen (1),
sekä katsoo, että
EKP:n neuvoston suosittelemien ja neuvoston hyväksymien riippumattomien ja ulkopuolisten tilintarkastajien on tarkastettava EKP:n ja kansallisten keskuspankkien (jäljempänä "KKP":t) tilit, ja
EKP on suositellut kunkin osallistuvan KKP:n nimeämien nykyisten ulkopuolisten tilintarkastajien uudelleennimeämistä, jollei mahdollisesta myöhemmästä päätöksestä muuta johdu,
ON PÄÄTTÄNYT SEURAAVAA:
1 artikla
1. KPMG Réviseurs d'Entreprises s.c., Antwerpen ja Deloitte Touche Tohmatsu s.c., Bryssel hyväksytään Banque Nationale de Belgique / Nationale Bank van Belgiën ulkopuolisiksi tilintarkastajiksi.
2. KPMG Deutsche Treuhandgesellschaft AG ja PwC Deutsche Revision AG hyväksytään Deutsche Bundesbankin ulkopuolisiksi tilintarkastajiksi.
3. Coopers & Lybrand, joka kuuluu PricewaterhouseCoopersin kansainväliseen yritykseen hyväksytään Banco de Españan ulkopuoliseksi tilintarkastajaksi.
4. Mazars & Guérard, Pariisi ja Deloitte Touche Tohmatsu-Audit, Neuilly hyväksytään Banque de Francen ulkopuolisiksi tilintarkastajiksi.
5. PricewaterhouseCoopers, Dublin hyväksytään Central Bank of Irelandin ulkopuoliseksi tilintarkastajaksi.
6. Reconta Ernst & Young s.p.a., Rome hyväksytään Banca d'Italian ulkopuoliseksi tilintarkastajaksi.
7. PricewaterhouseCoopers S.A.R.L. (Société à responsabilité limitée), Réviseur d'Entreprises, Luxemburg hyväksytään Banque centrale du Luxembourgin ulkopuoliseksi tilintarkastajaksi.
8. Prof. Drs. J.A. van Manen RA (rekisteröity tilintarkastaja), joka tässä tehtävässään toimii itsenäisesti ja joka on PricewaterhouseCoopersin osakas, hyväksytään De Nederlandsche Bankin ulkopuoliseksi tilintarkastajaksi.
9. Prof. DDr. Kurt Neuner, Dr. Pipin Henzl, Dr. Peter Wolf, Mag. Christian Hofer, Dkfm. Dr. Peter Christian Cormasz ja Dkfm. Leopold Wundsam, jotka kaikki ovat rekisteröityjä hyväksyttyjä julkisia tilintarkastajia, hyväksytään Österreichische Nationalbankin ulkopuolisiksi tilintarkastajiksi.
10. PricewaterhouseCoopers-Auditores e Consultores Lda. hyväksytään Banco de Portugalin ulkopuoliseksi tilintarkastajaksi.
11. Arthur Andersen Oy hyväksytään Suomen Pankin ulkopuoliseksi tilintarkastajaksi.
2 artikla
Tämä päätös ilmoitetaan EKP:lle.
3 artikla
Tämä päätös julkaistaan Euroopan yhteisöjen virallisessa lehdessä.
Tehty Brysselissä 25 päivänä tammikuuta 1999.

Labels: 2
9
4
18